ทวิตเตอร์คุมเข้มบัญชีผู้นำโลก“แหกกฎ” โดยบัญชีของ "ทรัมป์" จัดว่าเข้าข่าย - FINNOMENA
ทวิตเตอร์ ออกมาตรการคุมเข้มด้วยการตรวจสอบบัญชีผู้ใช้งานของผู้นำประเทศและนักการเมืองชื่อดังที่ทวีตข้อความผิดกฎ เช่น ใช้ถ้อยคำรุนแรง หรือมีเนื้อหาเชิงปลุกระดม
1 ก.ค. 2562

ทวิตเตอร์ ออกมาตรการคุมเข้มด้วยการตรวจสอบบัญชีผู้ใช้งานของผู้นำประเทศและนักการเมืองชื่อดังที่ทวีตข้อความผิดกฎ เช่น ใช้ถ้อยคำรุนแรง หรือมีเนื้อหาเชิงปลุกระดม
ทวิตเตอร์ แถลงว่า มาตรการใหม่ในการตรวจสอบบัญชีผู้ใช้งานของนักการเมือง และผู้นำประเทศต่างๆ ที่มีผู้ติดตาม 100,000 คนขึ้นไป
โดยจะทำสัญลักษณ์เตือนว่าการทวีตนั้นๆ ละเมิดกฎการใช้งานทวิตเตอร์ ที่รวมถึงการใช้ถ้อยคำรุนแรง กล่าวหาให้ร้ายบุคคลอื่นโดยไม่มีหลักฐานชัดเจน และการทวีตที่มีเนื้อหาเชิงปลุกระดม
นอกจากนี้ ระบบอัลกอริธึมของทวิตเตอร์จะไม่คัดเลือกการทวีตนั้นขึ้นมาแสดงในกลุ่มทวีตที่โดดเด่นหรือน่าสนใจในช่วงเวลานั้น
ซึ่งทวิตเตอร์ออกประกาศมาวันที่ 27 มิ.ย.ที่ผ่านมา ขณะที่บัญชีผู้ใช้งานของประธานาธิบดีทรัมป์ซึ่งมีผู้ติดตามกว่า 61 ล้านคน มักทวีตด้วยถ้อยคำรุนแรงเพื่อโจมตีอิหร่าน และวิจารณ์กระบวนการเฟ้นหาตัวแทนผู้สมัครชิงตำแหน่งประธานาธิบดีของพรรคเดโมแครต
ที่มา : https://www.cnbc.com/2019/06/27/twitter-says-it-will-start-labeling-tweets-from-influential-government-officials-who-break-its-rules.html
แท็ก:
แชร์บทความ: